[bookmark: _GoBack][image: ]

ΠΡΕΣΒΕΙΑ ΤΗΣ ΕΛΛΑΔΟΣ ΣΤΟ ΠΕΚΙΝΟ
         ΓΡΑΦΕΙΟ ΟΙΚΟΝΟΜΙΚΩΝ ΚΑΙ
            ΕΜΠΟΡΙΚΩΝ ΥΠΟΘΕΣΕΩΝ
	ΚΑΝΟΝΙΚΟ - ΑΔΙΑΒΑΘΜΗΤΟ 

	
	
	Πεκίνο, 2 Ιουνίου 2016

	
	
	Α.Π.: Φ 2790/ 718 

	
	
	

	
	Προς:
	Β5 Δ/νση

	
	Κοιν.:
	ΥΠΕΞ 
-   Γρ. ΥΦΥΠΕΞ κ. Μάρδα
· Γρ. κ. Γεν. Γραμματέα ΔΟΣ 
· Γρ. κ. Β΄ Γεν. Δ/ντή
· Β8, Γ1 Δ/νσεις    

-   Προξενικές Αρχές Κίνας
-   Γραφείο ΟΕΥ Σαγκάης

- Enterprise Greece 
- Ένωση Επιμελητηρίων Ελλάδας
- ΕΒΕΑ
- ΣΕΒΕ
- ΣΕΒ

	
	
	

	
	Ε.Δ.:
	Γραφείο κ. Πρέσβυ 

	
	
	

	Θέμα:
	Πληροφορίες για την Αγορά της Μογγολίας



Α. Η Οικονομία της Μογγολίας το 2015
Η Μογγολία αποτέλεσε επί σειρά ετών μια από τις γρηγορότερα αναπτυσσόμενες οικονομίες στον κόσμο καθώς η αύξηση του ΑΕΠ κατά τα έτη 2012 και 2013 έφθασε το 12,3% και 12,6% αντίστοιχα. Βασικός τομέας της οικονομίας είναι η εξορυκτική βιομηχανία καθώς διαθέτει μεταλλεύματα σιδήρου, χαλκό, χρυσό, ουράνιο σπάνιες γαίες. Η σχετική παραγωγή παρέμεινε ισχυρή και το 2014 λόγω της αυξημένης ζήτησης σε χαλκό και της λειτουργίας της μεγάλης μεταλλευτικής μονάδας Oyu Togloi. Μεγαλύτεροι εμπορικοί εταίροι είναι η Ρωσία και η Κίνα ενώ η Ε.Ε. βρίσκεται στην τρίτη θέση. Το 20% των εισαγωγών της Ε.Ε. σε κασμίρι προέρχεται από τη Μογγολία ενώ παράλληλα υπάρχουν σημαντικές ευρωπαϊκές επενδύσεις στη χώρα.
Κατά το 2014 όμως οι ρυθμοί ανάπτυξης άρχισαν να επιβραδύνονται κατάσταση που συνεχίστηκε και το 2015 καθώς παρατηρήθηκε πτώση τιμών και μειωμένη ζήτηση σε συνδυασμό και με τη γενικότερη παγκόσμια, περιφερειακή και την εσωτερική αστάθεια. Παράλληλα σημειώθηκε αύξηση του πληθωρισμού ο οποίος κυμάνθηκε σε διψήφια νούμερα καθώς και μειωμένη εσωτερική ζήτηση. Σύμφωνα με την Παγκόσμια Τράπεζα το τραπεζικό σύστημα απαιτεί ιδιαίτερη προσοχή δεδομένων των εγγενών αδυναμιών του και από το 2014 ήδη η Κεντρική Τράπεζα της χώρας προέβη σε αύξηση των επιτοκίων και σε προοδευτική μείωση των προγραμμάτων δανεισμού. 
Οι Άμεσες Ξένες Επενδύσεις επίσης σημείωσαν μείωση κάτι που επιδείνωσε την οικονομική ανάπτυξη κατά το 2015 και κατά το τρέχον έτος. Η Κυβέρνηση για την αντιμετώπιση των δυσχερειών εστιάζει στην εκπόνηση  ενός γενικότερου προγράμματος αναζωογόνησης των επενδύσεων και σε σφιχτότερη οικονομική πολιτική. 
Οι μακροοικονομικοί δείκτες της χώρας συνέχισαν την πτωτική τους πορεία και το 2015, συνθέτοντας την εικόνα μιας στάσιμης οικονομίας. Λόγω του βασικού διαρθρωτικού της  προβλήματος ήτοι της εξάρτησης της από τις εξαγωγές του μεταλλευτικού τομέα, η οικονομία Μογγολίας επλήγη από τη μείωση των διεθνών τιμών των πρώτων υλών τις οποίες εξάγει καθώς και την επιβράδυνση της κινεζικής οικονομίας (αποδέκτης του 90% των εξαγωγών της). Το ΑΕΠ της χώρας από το 7% το 2014 έπεσε στο 2,3% για το 2015 και η Παγκόσμια Τράπεζα προβλέπει αύξηση μόλις 0,8% για το 2016. Αντίστοιχα όμως η European Bank for Reconstruction and Development (EBRD) προβλέπει αύξηση 3,9%. Η κατάσταση αυτή είχε ως αποτέλεσμα τον δραστικό περιορισμό της συνολικής ζήτησης, της εσωτερικής κατανάλωσης και των εισαγωγών, καθώς και της αύξησης των ληξιπρόθεσμων οφειλών των κρατικών επιχειρήσεων αλλά και των ιδιωτών. 
Τον Μάιο του 2015, μετά από μακρόχρονη καθυστέρηση, ολοκληρώθηκε η δεύτερη φάση της επένδυσης της Rio Tinto στο μεγάλο κοίτασμα Oyu Tolgoi (χαλκός, χρυσός) ύψους 4,2 δισ. δολαρίων. 

Β. Διμερείς Οικονομικές Σχέσεις κατά το 2015
Οι διμερείς εμπορικές σχέσεις με τη Μογγολία κινούνται σε πολύ χαμηλά επίπεδα και αφορούν κυρίως εξαγωγές συγκεκριμένων ελληνικών προϊόντων. Οι εξαγωγές κατά το 2013 έφθασαν το ύψος των 202.725 Ευρώ,  ενώ το 2014 και αυξήθηκαν κατά 40% φθάνοντας τα 286.762 Ευρώ Για το 2015 φθάνουν τα 289.504 Ευρώ, υπάρχει δηλαδή μια σταθεροποίηση με ελαφρά ανοδική τάση και αφορούσαν κυρίως τις κατηγορίες αντλίες για υγρά, πετρελαιοειδή, έντυπα και αξεσουάρ ενδυμάτων, ξυλία πριονισμένη, ενδύματα κ.α. Είναι δε χαρακτηριστικό ότι τόσο κατά το 2012 όσο και κατά το 2014 δεν υπήρξαν εισαγωγές από Μογγολία, ενώ για το 2015 οι εισαγωγές μας από τη Μογγολία αφορούσαν μόνο ένα είδος ορυκτού (Άστριος, Λευκίτης, Νεφελίνης και νεφελοσυενίτης, Αργυροδάμας κωδ. Σ.Ο. 2529) ύψους 85.698 Ευρώ. 

Γ. Πηγές Πληροφόρησης
Από την εδώ Πρεσβεία της Μογγολίας μας κοινοποιήθηκαν οι εξής σύνδεσμοι που αναφέρονται στο επενδυτικό περιβάλλον της χώρας: 
Invest Mongolia Agency, http://investmongolia.gov.mn  με πληροφορίες για τον επενδυτικό νόμο, την υποβοήθηση των δυνάμει επενδυτών κλπ.   και τον οδηγό http://www.theiguides.org/public-docs/guides/mongolia ο οποίος εντάσσεται στο πλαίσιο του προγράμματος “E-Regulations” της UNCTAD σε συνεργασία με το International Chamber of Commerce (ICC).
Επιπλέον, συστήνουμε σε τυχόν ενδιαφερόμενους να επισκεφθούν και τις παρακάτω χρήσιμες σχετικές ηλεκτρονικές διευθύνσεις οι οποίες αναφέρονται στη χώρα από διάφορους φορείς: 
http://www.worldbank.org/en/country/mongolia/publication/mongolia-economic-update-november-2015
http://www.doingbusiness.org/data/exploreeconomies/mongolia/~/media/giawb/doing%20business/documents/profiles/country/MNG.pdf
http://www.ebrd.com/where-we-are/mongolia/overview.html , 
http://covermongolia.blogspot.be/ 

Σε ότι αφορά τα Επιμελητήρια οι βασικές ηλεκτρονικές Δ/νσεις είναι οι ακόλουθες:
Mongolian National Chamber of Commerce and Industry: www.mongolchamber.mn
Mongolian Employers Federation: Website: www.monef.mn
Mongolian Stock Exchange: www.mse.mn
Τέλος, σας πληροφορούμε ότι ο επίτιμος Πρόξενος της Ελλάδας στη Μογγολία κ. A. Tamir ο οποίος είναι επιχειρηματίας, μπορεί να συνδράμει σε σχετική πληροφόρηση επί της Μογγολικής αγοράς. Τα στοιχεία του για επικοινωνία σας και τυχόν πιθανή συνάντησή σας ή επιπλέον πληροφόρηση για τον τομέα έχουν ως εξής:
A. Tamir
President
New Age Mongolia LLC
Suite 203, 206, 304, 305 "Crystal" Business Center
210628, Chinggis Avenue 11/1, Ulaanbaatar, MONGOLIA
Telephone No. + 976-11-325446, Fax No. + 976-11-329857
e-mail address: tamir@newagemongolia.mn

